钦定古今图书集成/理学汇编/学行典/第193卷 > 张桓
## 钦定古今图书集成/理学汇编/学行典/第193卷 > 张桓

按《松江府志》：“张桓，字宗武，华亭人。母常病剧，医不能
措手，焚香吁天，潜刲股煮以进，母食之愈。事兄宗文
尽恭爱。有司命董里中输赋，贫不能输者代之，输而
不责偿。饥岁出谷贷匮乏，久率归其券。洪武中，以税
户征，例当除官，固辞。永乐壬辰复征，除元氏县主簿，
廉勤得民心。一日进贺笺京师，行次沙河，水暴涨覆”
舟，人皆溺死，桓漂流四十馀里，恍若有人举之者，及
其仆马皆获济，人以为好善之应。